
Premisă 


Teologia indiană contemporană, deşi este dependentă de matricea occi- 
dentală în inspirația sa originară, aşa cum este evident din profilul principalilor 
săi interpreți, formați în largă măsură în centrele culturii religioase europene 
şi din Statele Unite, manifestă o tendință crescândă de a revendica propria 
autonomie, fie pornind de la înrădăcinarea ei într-o tradiție de importanță 
absolută, fie în virtutea condiției sale asiatice deosebite, care-i permite interlo- 
cuțiuni inedite şi cu greu accesibile Occidentului. 

Literatura teologică ce se îndreaptă în această perspectivă este de acum 
foarte extinsă. În această lucrare se va trata „cercetarea despre Dumnezeu”, un 
domeniu care nu pe nedrept este considerat prioritar, de vreme ce se intențio- 
nează evidenţierea caracterului special al teologiei indiene în întreaga perioadă 
a istoriei sale şi, oricum, un punct de referință incontestabil în contextul Indiei. 

Argumentul a cerut aluzii frecvente la alte aspecte ale reflecţiei teologice, 
îndeosebi la cristologie, dialogul interreligios şi înculturare, care fac trimitere 
la o eventuală tratare autonomă pentru a justifica în întregime poziţia autorilor 
despre care se vorbeşte. Consideraţii asemănătoare sunt valabile pentru câteva 
filoane importante ale teologiei indiene din secolul al XX-lea, cum ar fi teolo- 
gia eliberării şi diferitele exprimări ale teologiei Dalit, ale cărei concluzii ar fi, 
de altfel, complet pertinente pentru tematica „cercetării despre Dumnezeu”. 
Despre ele nu se va vorbi în acest studiu. Curentele şi autorii din India care fac 
referință la teologia eliberării ar cere, de fapt, o confruntare prea amplă cu 
exprimări asemănătoare din alte continente pentru a evidenția caracteristicile 
sale speciale. Prezentarea reflecţiilor despre Dumnezeu din teologia Dalit, în 
multe privinţe legată de instanţele eliberării şi contextualizată evident în unele 
regiuni din subcontinentul indian, ar cere, la rândul său, dezvoltări prea extinse 
şi diferenţiate. 

În acest studiu se vor trata fazele preliminare ale teologiei indiene pornind 
de la precursorii ei din secolul trecut. Într-un alt studiu privirea se va îndrepta 
spre manifestările ei mai recente. 

Fiecare autor va fi însoţit de scurte adnotări biografice, presupunând că nu 
întotdeauna și nu toţi sunt larg cunoscuţi în Europa. În citate — cu rare excep- 
ţii - am preferat să semnalez numai operele folosite în mod obişnuit în con- 
textul indian, în aşa fel încât să furnizez o perspectivă a literaturii locale cu 
privire la argumentele tratate. 


Relectura originilor 


Reflecţia teologică contemporană în India revine cu insistență asupra în- 
tregii perioade istorice a propriului trecut. Numai acest aspect ar putea să con- 
stituie o abordare în sine elocventă pentru a înţelege direcţiile şi intenţiile sale. 
În trecut sunt analizate cu precădere două epoci. 

Prima se referă la comunităţile creștine prezente în India în perioada înde- 
părtată ce precede diferitele faze coloniale ale contactelor cu Occidentul şi, de 
aceea, merge înapoi până la originile creştinismului. Creştinii din India consi- 
deră că se pot lega în mod legitim de evanghelizarea realizată direct de apos- 
tolul Toma, care aici ar fi început prima convertire a câtorva reprezentanți ai 
castelor înalte, pentru a merge apoi în China. Trimiterea creştinismului din 
India la originea autonomă şi apostolică capătă o semnificaţie deosebită într-o 
perioadă cum este cea actuală în care şi teologia revendică un rol specific pro- 
priu față de tradiţia occidentală până acum dominantă. Creştinii care provin 
din această evanghelizare primară, foarte veche, au suferit în secolele care au 
urmat diferite influenţe ce proveneau, mai ales, din Biserica Siriană Orientală 
şi Occidentală şi apoi — ca urmare a diferitelor colonizări din epoca modernă 
şi contemporană - şi influenţa tradiției occidentale a creștinismului. Rezultă 
astăzi un cadru destul de complex de apartenenţe și de rituri încă în echilibru 
instabil şi, oricum, obiect al unor permanente cercetări istorice pentru a re- 
construi evenimente îndepărtate în timp.!. 


! Cf. spațiul amplu rezervat dezbaterii cu privire la izvoarele ce se referă la originile creşti- 
nismului indian în recenta activitate editorială a Church History Association of India, care 
anunţă șase volume de History of Christianity in India. Primul volum este coordonat de A. 
MATHIAS MUNDADAN CMI, From the Beginning up to the Middle of the Sixteenth Century (up 
to 1542), Bangalore 1989. Pentru discuţia aprofundată a izvoarelor ce se referă la evanghelizarea 
directă a sfântului Toma, cf. îndeosebi pag. 1.64. Un număr recent al Indian Missionological 
Review (Sacred Heart Theological College, Shillong, march 1988, 20, n. 1) dedică unele arti- 
cole originii creştinilor sfântului Toma. 

Epoca a doua căreia i se atribuie o semnificaţie deosebită coincide cu dife- 
rite faze ale colonizării, începând de la cea portugheză până la dominaţia im- 
perială britanică mai recentă, astăzi interpretate adesea ca epoci de „cucerire” 
în timpul cărora s-a exercitat asupra creştinismului indian nu numai o putere 
politică, ci şi de înculturare unilaterală intensă, teologică şi spirituală, din par- 
tea diferitelor confesiuni creştine din Occident față de tradiţiile locale. În 
această perioadă nu se poate vorbi de o dezvoltare autonomă şi originală a 
teologiei indiene. 

Totuşi, o atenţie cu totul deosebită este dată de către catolici iezuiţilor Thomas 
Stephens şi Roberto De Nobili (în India din anul 1606) şi tentativelor lor de a 
reforma metodele de evanghelizare introduse de padroado portughez. În mod 
asemănător, protestanții reflectează asupra primilor pași ai prezenţei lor misionare 
pornind de la începutul secolului al XVIII-lea cu Ziegenbalg şi Plutschau?. 

În evaluarea activităţii lor se reflectă adesea dezbaterea deschisă astăzi între 
diferitele curente teologice şi misionare prezente în India: unele tind să exalte 
în aceste personaje caracteristicile inovatoare şi aproape anticipatoare ale pro- 
blemelor actuale, altele, în schimb, redimensionează importanţa lor. În orice 
caz, în pofida eforturilor însemnate de adaptare la mentalitatea locală, De No- 
bili - personalitatea cea mai studiată - nu-şi propunea, desigur, să creeze o 
teologie autohtonă şi nici n-ar fi fost de conceput lucrul acesta în catolicismul 
din acea epocă şi îndeosebi în climatul eclezial al perioadei post-tridentine. 

Totuşi, e vorba de tentative de asimilare şi de aprofundare a culturii hindu- 
iste, care i-au permis să exprime observaţii destul de pertinente cu privire la 
argumente care se referă la obiectul specific al acestei cercetări şi sunt recepta- 
te astăzi cu atenție deosebită de teologia contemporană’. 


? Cf. R. BOYD, An Introduction to Indian Christian Theology, Indian Society for Promoting 
Christian Knowledge (ISPCK), (a cincea retipărire a ediţiei a doua 1975, prima ediţie 1969), 14-18. 

3 Cf. E WILFRED, Beyond Settled Foundations, The Journey of Indian Theology, Depart- 
ment of Christian Studies, University of Madras, Trichy 1993, 9-18; R. BoYD, An Introduction 
to Indian Christian Theology, 11-14; D. YesupHAS, „«Indigenization or Adaptation?» A Brief 
Study of Roberto De Nobilis Attitude to Hinduism’, în Bangalore Theological Forum (septem- 
ber 1967) 39 ş.u.; D. S. ARORIASAMY, „Moral Theological Perspectives in Evangelization”, în 
Vidyajyoti (novembre 1997) 804-805, care subliniază caracterul puternic umanist-renascen- 
tist al lui De Nobili, care-l făcea să aprecieze culturile în sine, deci nu numai în funcţie pur 
instrumentală pentru scopurile evanghelizării. Pentru evenimentele istorice ale misiunii lui 
De Nobili, cf. volumul II din Church History of India, coordonat de J. THEKKEDATH SDB, From 
the Middle of the Sixteenth to the End of the Seventeenth Century (1542-1700), Bangalore 1988, 
212 ş.u. O lectură foarte polemică, în cheie de radicalism hinduist, a activităţii lui De Nobili 

În Informatio de quibusdam moribus nationis indicae (1613) el nota printre 
altele: 


... teologii lui Vedanta explică cu mare aproximaţie atributele divine subliniind 
caracterul lor absolut; de exemplu, ei demonstrează că Dumnezeu ființa în sine 
subzistentă, este veşnic, incorporal, este bun prin natură, este prezent pretutin- 
deni, este cauza oricărui lucru... 


Roberto De Nobili considera chiar că a găsit în textele sacre ale tradiţiei 
hinduse aluzii la misterul trinitar al revelaţiei creștine: 


Dar, ceea ce este şi mai surprinzător, eu descopăr în aceste texte chiar o adumbrire 
a misterului ascuns al Preasfintei Treimi, al Prea Binevoitorului şi Prea Înaltului 
Domn care, fără îndoială, dăruieşte şi acestor ţinuturi îndepărtate nişte licăriri din 
secretul cel mai ascuns al credinţei noastre prin învăţătura câtorva înţelepţi ce se 
află în mijlocul acestor oameni, într-un mod analogic modului în care, printr-o 
inspiraţie destul de misterioasă, El a binevoit să-i lumineze pe Sibilla, pe Trisme- 
gisto şi anumiţi alţi învățători ai înțelepciunii umane în părţile noastre de pe Glob. 
Textul spune așa: urmează citatul în sanscrită. Sensul este următorul: „Iocmai 
acea persoană în natura sa este spirit; în el există unul care este asemenea spiritu- 
lui subzistent prin act de voinţă; şi cel care există prin intermediul gurii (adică 
Cuvântul) şi ţinut strâns la pieptul acelei persoane (adică Fiul), acea persoană 
împreună (cu celelalte) este Domn şi cauză (eficientă) a tuturor lucrurilor” 


Şi îşi punea această întrebare cu privire la tradiţia scrisă în ansamblul ei: 
„Nu spun multe lucruri care sunt compatibile cu Religia adevărată...?”* 

Afirmațiile lui De Nobili vor avea confirmări ample în dezbaterea teologică 
din India contemporană. S-ar putea spune că anticipă inspiraţia ei principală, 
totuşi ţinând mereu cont de faptul că e vorba de simple sugestii, deoarece con- 
textul actual al raporturilor dintre concepţia creștină și hinduistă s-a schimbat 
profund şi global. 

Ca primă aproximare se poate afirma de fapt că perioada istorică decisivă 
pentru apariţia teologiei indiene contemporane nu este atât cea care se referă 
la originile îndepărtate sau la epoca modernă, ci, mai degrabă, la secolul al 
XIX-lea, şi se manifestă ca reacție la conştientizarea crescândă a propriei iden- 
tități din partea hinduismului, care, la rândul său, reacționează la o expansiune 


se poate citi în cartea lui Sıra RAM GoEL, History of Hindu-Christian Encounters, Voices of 
India, New Delhi 1989, 10-14. 

4 Cf. E. HAMBYE, „Robert de Nobili and Hinduism”, în GrsPERT-SAucH, ed., Gods Word 
among Men, fs. Fr. Joseph Putz, Vidyajyoti Institute of Religious Studies, Delhi 1973, 328-329. 

misionară creştină reînnoită, concomitentă cu ultimele granițe ale colonialis- 
mului occidental. 

În acest context se formalizează problemele care vor deveni apoi centrale în 
reflecţia teologiei din secolul al XX-lea şi, încă mai înainte, în precursorii din 
secolul al XIX-lea. Puțin câte puţin creşte în ambientul creştin senzația nepo- 
trivirii teologiei tradiționale în tratarea tradiției religioase complexe şi milena- 
re a hinduismului, şi mai accentuată de stimulentul inovator și, la rândul său, 
misionar şi internaţionalist pe care acesta din urmă îl asumă în renașterea 
neohinduistă. Teologiile creştine ce apar în Orient în această perioadă sunt 
pătrunse de convingerea superiorității indiscutabile a creştinismului, adesea 
legat în mod inextricabil sau chiar identificat cu civilizația occidentală. Atitu- 
dinea de superioritate pe terenul specific religios a adus cu sine o lectură su- 
perficială a hinduismului, identificat în bloc cu simplul păgânism, deci cu o 
exprimare religioasă inferioară şi detestabilă, ce se manifesta în cadrul exterior 
haotic al practicilor sale religioase, al manifestărilor de fatalism şi de imobili- 
tate socială. În această fază, hinduismul putea să apară pentru unii ca un rău 
de care trebuie să fugă, iar creştinismul, ca destin viitor incontestabil al Indiei. 
Nu puţini, chiar şi din clasele înalte, au ales creştinismul, au acceptat botezul 
cu consecinţele grave pe care acesta le comporta (ostracism social, ruptura 
tuturor legăturilor familiale, privarea de moştenire) şi acest lucru a dus la cre- 
area în unele persoane a unei dezlipiri şi mai marcate de propriile origini hin- 
duiste, care se poate observa şi astăzi în interiorul comunităţilor creştine?. 

Însă, de fapt, primii paşi ai teologiei noi au început de la cei care încercau 
să stabilească puncte de comunicare şi de interacţiune între cele două tradiţii 
religioase şi, mai ales, să asume în profunzime tradiţia locală în însemnătatea 
ei spirituală, religioasă şi culturală. 


Renașterea neohinduistă 


Iniţiativa în această direcţie nu le revine creştinilor, ci, mai degrabă, câtorva 
hinduiști care, deşi pornesc de la o admiraţie profundă față de persoana şi 


* Interpretarea fenomenului convertirilor în această fază a istoriei misiunilor în India nu 
trebuie să fie redusă la narațiuni care să simplifice motivațiile, complexitatea şi autenticitatea 
lor. Nefiind acesta scopul prezentului studiu, fac trimitere la tratări mai exhaustive; îndeosebi 
la volumele IV-VI din deja citata History of Christianity in India, care se ocupă de secolele XIX 
şi XX în fiecare regiune a țării. Cf. şi P. D. DEvANANDAN, „Preparation for Dialogue, A Collec- 
tion of Essays on Hinduism and Christianity”, în New India, Bangalore 1964, 80 ş.u. 

mesajul lui Isus, nu intenționau să renunţe la credinţa lor tradițională. Ei au 
dat un impuls renaşterii neohinduiste: 


A fost rezultatul unei interacțiuni între hinduism şi creştinism. În termeni mai 
concreți, prima Mişcare de Renaştere Indiană s-a născut ca rod al influenţei gân- 
dirii occidentale şi a filosofiei spiritului indian. S-a concentrat pe revitalizarea re- 
ligiei hinduiste€. 

Renaşterea hinduistă aminteşte personalitățile lui Raja Ram Mohan Roy 
(1772-1822), Keshub Chander Sen (1838-1884), Ramakrishna Paramahansa 
(1834-1886), Swami Vivekananda (1836-1902) şi Swami Dayananda Sarasvati 
(1824-1883). Fiecare dintre ei a propus o soluţie specifică la raportul dintre 
creştinism şi hinduism, în cadrul general al relansării acestuia din urmă, fie şi 
în orizontul unei acceptării substanţiale a pluralismului religios. Aceste pozi- 
ţii, care se năşteau dintr-o atitudine defensivă față de creștinism, au devenit un 
punct de referință pentru a afirma cu forță tot mai mare o dimensiune care 
până atunci nu era exprimată de hinduism, adică o adevărată proiecţie misio- 
nară fie în interiorul Indiei, fie (fapt complet nou) la nivel internațional, o 
tendință care astăzi pare în continuă expansiune. 

În sinteză, acestea sunt poziţiile ideale ale renașterii neohinduiste: 

1. întoarcerea la izvoarele vedice şi îndeosebi la textele din Upanishade; 
viziunea unitară în interiorul practicilor şi tradiţiilor; 
relativizarea diferenţelor dintre religii; 
afirmarea legitimităţii lor numai ca fenomene istorice care nu afectează 
referința la unicul Absolut ce constituie esenţa oricărei religii şi e cău- 
tat, mai ales, în Upanishade; 

5. unii reformatori (Roy, Sen) simt oportunitatea de a deschide hinduis- 
mul la instanţele religioase ale creştinismului, aprofundează cunoaște- 
rea lui, care devine o referință fundamentală pentru reformarea propri- 
ei tradiţii; 

6. asumarea atitudinii de reacție activă, pe plan fie organizator, fie teolo- 
gic, față de prezența misionarilor creştini, ceea ce, la rândul său, va 
pune premisele pentru apariţia unei noi teologii creştine în India; 

7. sublinierea originii orientale a lui Isus şi necesitatea de a-l scoate din 
înculturarea sa în Occident, susținând ideea - care după aceea apare 
des - că Orientul mai mult decât Occidentul va înţelege din nou sem- 
nificaţia lui (Sen, Mozoombar); 


nai a dna 


* A. Ch. SACHIDANANDA, „Ihe political philosophy of the New Indian Renaissance”, Jour- 
nal of Dharma XXII/1, 97-98. 


10. 


Il. 


12. 


13. 

reinterpretarea creştinismului la unii reformatori insistă pe necesitatea 
de a fi în atitudine receptivă faţă de el, alții tind să-l încorporeze în sis- 
temul lor filosofico-religios (Vivekananda); tendința aceasta din urmă 
va avea mulţi adepţi printre reformatorii succesivi (Rabindranath Ta- 
gore, Sri Aurobindo, Radhakrisnan, Osho Rajneesh, Sai Baba, etc.); 
viziunea neohinduistă este considerată cea mai bună soluţie a pluralis- 
mului religios al societăţii contemporane complexe; 

spre deosebire de creştinism, unii reformatori propun neohinduismul 
lor ca unica religie în măsură să primească alte tradiţii, rămânând to- 
tuşi ceea ce sunt; 

se consideră că hinduismul reînnoit trebuie să desfăşoare un rol refor- 
mator de întoarcere spre Occident, ieşind din graniţele Indiei („Rama- 
krisna Mission” a lui Vivekananda); 

se manifestă o nouă sensibilitate față de istorie, faţă de acțiune şi faţă de 
reformele sociale”; 

există şi o componentă care ia poziţie în mod clar şi explicit anticreşti- 
nă, în care reafirmarea tradiţiei hinduiste revendică numai propria tra- 
diţie religioasă ca tipică pentru India şi chiar întoarcerea la Veda asumă 
caracteristicile exclusivismului şi naționalismului (Arya Samaj’, înte- 
meiat de Swami Dayananda Sarasvati în anul 1875). 


Un teolog indian contemporan, Stanley Joseph Samartha, reconsiderând 
poziţia neohinduistă, o consideră un „răspuns dat lui Cristos fără a se simţi 
implicaţi”. Evaluarea sa — care reprezintă punctul de vedere al credinţei creşti- 
ne — se întemeiază pe aceste observaţii critice: 


l. 
2. 
3: 


4. 
5. 


experienţa este ridicată la rang de criteriu suprem; 

se folosesc în mod selectiv Scripturile, fie cele hinduiste, fie cele creștine; 
Primul Testament este puţin prezent şi al Doilea se limitează la Evan- 
ghelia după Ioan; 

alegerea lui Israel este interpretată ca manifestare de aroganță; 
istoricitatea lui Isus nu are semnificaţie deosebită; 


7 Cf. M.M. Thomas, The Acknowledged Christ of Indian Renaissance, CLS, Madras 1976 
(prima ediție, 1970); SUNAD SUMITHRA, Christian Theologies from an Indian Perspective, Ban- 
galore 1995. 

3 Arya Samaj înseamnă „Comunitate, societate a arianilor”. Este interesant de notat că 
tocmai relansarea studiului Vedelor în cheie naționalistă a stimulat reflecţia teologică creştină 
cu privire la Veda de Krisna Mohan Banerji (cf. în continuare). 

” Despre renașterea neo-hinduistă cf. K. BAAGo, Pioneers of Indigenou Theology, Madras 
1969; F. WILFRED, Beyond settled Foundations; R. BOYD, Introduction..., o. c. 

6. se tinde la universalizarea şi generalizarea persoanei lui Isus făcând 

abstracţie de contextul ebraic şi occidental; 

7. se subliniază, mai ales, învățătura lui morală îndeosebi în predica de pe 

munte; 

8. moartea sa pe cruce este văzută cu respect; 

9. dar nu se ține cont de învierea sa; 

10. Cristos este separat de istoria creştinismului şi de Biserică; 

11. şi devine de fapt un simplu adaos pentru a confirma propriul sistem”. 

Samartha inserează aceste observaţii în contextul mai general al concepţiei 
sale despre dialogul cu hinduismul, aşa cum se va vedea în continuare. Obser- 
vaţiile citate mai sus subliniază câteva aspecte caracteristice de netăgăduit ale 
modului în care hinduismul a precizat prin intermediul curentelor de reînno- 
ire propria interpretare-asumare (în largă măsură neschimbată până astăzi, în 
interiorul şi în afara Indiei) a creştinismului. Totuși, asta nu poate să nu recu- 
noască cât de mult această interpretare-asumare la unii exponențţi ai hinduis- 
mului se traduce în expresii de mare atenţie şi venerație față de concepţia creg- 
tină a Treimii (Keshub Chunder Sen) şi faţă de persoana lui Isus, așa cum se 
vede în următoarele cuvinte ale lui Ramakrisna: „Isus Cristos: marele Yogi", 
fiul îndrăgostit de Dumnezeu, una cu Tatăl, care a oferit sângele inimii sale şi 
a suferit chinuri infinite pentru a-l elibera pe om de durere şi de nefericire”!?. 
Isus, despre care discipolul său Vivekananda afirmă: „Dacă aş fi trăit în Pales- 
tina în zilele lui Isus din Nazaret, aș fi spălat picioarele Lui, nu cu lacrimile 
mele, ci cu sângele inimii mele”. 

De fapt, de această iubire pasionată faţă de Isus Cristos, în seara târzie a 
Ajunului de Crăciun din anul 1886, Vivekananda s-a simţit stimulat să-l imite 
constituind un grup de discipoli-misionari şi cerându-le să părăsească totul 
pentru a urma ad litteram cuvintele Evangheliei şi, astfel, să fie în slujba dez- 
interesată a aproapelui şi a omenirii. Şi a făcut asta rezumându-le viaţa lui Isus 
şi citând textul: „Vulpile au vizuini şi păsările cerului au cuiburi, dar Fiul Omului 
nu are unde să-şi rezeme capul”. Data aceea a marcat întemeierea ordinului 
monastic „Misiunea lui Ramakrisna”, ca act de recunoaștere față de cel care îl 
deschisese spre cunoaşterea și iubirea Învăţătorului din Nazaret. 


10 The Hindu Response to the Unbound Christ, CLS/CISR, Madras-Bangalore 1974. 

1 Cel care urmează calea unirii cu Ființa Supremă. 

» Citat din Somen Das, ed., Swami Vivekananda and Christianity. Towards Harmony with 
Justice, Bishops College, Calcutta 1994, 34. Textul este luat din Sri Ramkrishna the Great Mas- 
ter, I, Ramakrishna Math, Madras 1978, 339. 

8 Somen Das, ed., Swami Vivekananda and Christianity... 35. 

Însă același Vivekananda reafirmă cu fermitate absolută că unicitatea lui 
Isus nu are nimic exclusiv, deoarece în el s-ar manifesta în mod pur exemplar, 
dar des şi repetabil, în mod nedefinit, apariţia istorică a Absolutului: 


Eu accept toate religiile care au existat în trecut şi le venerez pe toate împreună cu 
ele; îl venerez pe Dumnezeu împreună cu fiecare dintre ele, în orice formă l-ar 
venera. Voi merge la moschee împreună cu mahomedanii; voi intra în biserica 
creştinilor şi voi îngenunchea în faţa răstignitului; voi intra în templul budist, în 
care voi găsi refugiu la Buddha şi în legea sa; voi merge în pădure şi voi sta în me- 
ditaţie împreună cu hindusul care încearcă să vadă lumina care luminează inima 
fiecăruia. 


Vivekananda consideră, de asemenea, că poate demonstra că mesajul lui 
Isus nu era aşa de excepțional nou cum se susținea în tradiția creştină şi era 
subliniat în mod deosebit de predica misionarilor timpului. Ba chiar era con- 
vins că a derivat din budism printr-un neîntrerupt lanţ de influenţe provenite 
din Orient!?. În această optică, învățătura lui Isus este supusă exegezei, mai 
ales cu referință la Evanghelia după Ioan, pe care el o avea mereu cu sine. În- 
deosebi textul care spune: „Eu şi Tatăl una suntem” i se părea o reluare a con- 
ținutului fundamental al Vedantei, pentru care scopul oricărui lucru, al orică- 
rei religii, este acela de a manifesta adevărata noastră natură, adică „divinul 
din noi”, conform principiului — la care nu se poate renunţa în hinduism - că 
„adevărul este unul: înțelepţii îi dau nume diferite”. 

Dar cu privire la diferite alte puncte părerea sa era complet diferită de lec- 
tura tradițională creştină, aşa cum se observă în consideraţiile sale critice ex- 
plicite cu privire la doctrina despre păcat, despre suflet; dar, mai profund, cu 
privire la conceptul de mijlocire răscumpărătoare şi la relevanţa în sine a isto- 
ricității în persoana lui Isus. 

Teza lui Vivekananda potrivit căreia creştinismul derivă din budism este 
lipsită de fundament raţional. Totuşi, lasă să se întrevadă un aspect important 
al contextului ideologic şi polemic în care acţiona. Răspunsul său este unul care 
revelează clar intenţia de a scoate creştinismul din tradiţia occidentală, revendi- 
când originile sale orientale. Şi această atitudine va avea frecvente confirmări 
în dezvoltările gândirii teologice indiene. În mod analog, Vivekananda desprinde 
persoana lui Isus din creştinismul istoric, fie afirmând în mod provocator că ar 


14 The Complete works of Swami Vivekananda, IL, Advaita Ashram, Calcutta 1988, 374. 

'5 Pentru a susține această teză, Vivekananda consideră că sunt elocvente câteva inscripții 
ale împăratului Asoka (circa 300 î.C.), care atestă trimiterea de misionari budiști în regatele 
eleniste. El susține această poziţie într-un discurs ținut la Brooklyn, SUA, în anul 1895. 

constitui o trădare clară a lui datorită distorsiunilor sale actuale şi trecute, care 
- conform lui - l-ar fi degradat la nivelul unui sistem de superstiții, fie negând 
orice recunoaştere de autenticitate Bisericilor, mai ales aspectul lor misionar, 
împotriva căruia nu lipsesc cuvinte foarte severe şi aspre. Asta se întâmpla, în 
special, când trebuia să răspundă la criticile care în ambientul misionar se 
aduceau Scripturilor sacre Veda sau concepţiei despre Realitatea Supremă 
conținută în ele: 


A devenit un loc comun că idolatria este greşită şi toți acceptă acest lucru fără 
probleme. Cândva gândeam la fel şi, pentru a plăti taxa pentru asta, trebuia să-mi 
învăţ lecţia stând așezat la picioarele unui om care vedea totul prin idoli. Mă refer 
la Ramakrisna Paramahansa. Dacă persoane ca Ramakrisna Paramahansa sunt 
produse de adoratori de idoli, ce rezultă: crezul reformat sau un anumit număr de 
idoli? Vreau un răspuns. Faceţi-vă o mie de idoli în plus dacă sunteţi în stare să 
producețţi nişte Ramakrisna Paramahansa pe calea idolatriei şi Dumnezeu să v-ajute! 
Produceţi aceste naturi nobile în orice mod. Şi totuşi, idolatria este condamnată! 
De ce? Nimeni nu ştie. Pentru că în urmă cu câteva sute de ani cuiva de sânge 
evreu i-a venit în minte s-o condamne? Adică i-a venit în minte să-i condamne pe 
idolii oricui în afară de idolii proprii. Dacă Dumnezeu este reprezentat într-o formă 
splendidă sau formă simbolică, a spus evreul, este un rău înspăimântător; este 
păcat. Dar dacă este reprezentat sub forma unei casete, cu doi îngeri aşezaţi de fi- 
ecare parte, şi a unui nor care stă deasupra, atunci este sfântul sfinților. Dacă 
Dumnezeu coboară sub formă de porumbel, este sfânt. Dar dacă el coboară sub 
formă de vacă, este superstiție păgână; condamnaţi-o! Aşa merge lumea. Acesta 
este motivul pentru care poetul spune: „Ce stupizi suntem noi, muritorii!”... Tine- 
rei, băieţi cu mustăţi, care n-au ieşit niciodată din Madras, care se ridică în picioare 
şi vor să dicteze legea la trei sute de milioane de persoane care au în urma lor mii 
de tradiții! 


Cât priveşte poziţia lui Keshub Chunder Sen, succesorul cel mai autoritar 
împreună cu Debendranath Tagore (tatăl poetului Rabindranath Tagore) al lui 
Ram Mohan Roy în conducerea lui Brahma Samaj împreună, cu privire la 
Treime este suficient de citat acest pasaj din învățătura sa: 


Treimea din teologia creştină corespunde în mod impresionant cu Saccidananda"” 
din hinduism. Sunt trei condiţii, trei manifestări ale divinității. Şi totuși, există un 
singur Dumnezeu, o Fiinţă şi trei fenomene. Nu trei Dumnezei, ci un singur 


16 The Complete Works of Swami Vivekananda, III, Calcutta 1985, 218. Pentru polemicile 
lui Vivekananda împotriva prezenţei misionare şi împotriva crezului creștin, cf. Srra RAM 
GoEL, History of Hindu-Christian Encounters..., cap. 12, pag. 77-106. 

1 Cf. în continuare ce se va spune cu privire la teologia lui Upadhyaya. 

Dumnezeu. Fie singur, fie revelat în Fiul sau ca Dătător de Viaţă al omenirii ca 
Duh Sfânt, este mereu acelaşi Dumnezeu, aceeaşi identică Divinitate, a cărei uni- 
tate în pofida pluralităţii manifestărilor rămâne indivizibilă... Cine ar putea pune 
la îndoială că e vorba de o esenţială și indivizibilă Unitate în aşa-numita Treime? 
Dacă eu ar trebui să contemplu în comuniunea singurătăţii misterul miracolului 
creştinismului, adică Treimea, atunci, închizând ochii, răpit în extaz şi cuprins de 
tăcere sublimă, aş îndrepta degetele mele în felul acesta: deasupra, dedesubt şi 
înăuntru; Tatăl deasupra, Fiul dedesubt şi Duhul Sfânt înăuntru!$. 


Se poate înţelege cu uşurinţă că autorul, datorită acestor afirmaţii şi altora 
asemănătoare care se referă la persoana lui Isus - contemplat şi iubit, mai ales, 
în dimensiunea sa ioanee ca Logos, activ dintotdeauna în creaţie şi pentru 
totdeauna propulsor al unei evoluţii fără sfârșit — era considerat de contempo- 
ranii săi hinduși un convertit la creştinism, în timp ce autonomia interpretări- 
lor sale, a stilului de viață imprimat Samaj-ului său şi neacceptarea botezului 
îl făceau inacceptabil pentru comunitatea creştină din timpul său. Dar gândi- 
rea sa, poate mai mult decât oricare alta, a deschis drumurile pentru câțiva 
precursori ai teologiei indiene contemporane spre conştientizarea necesității 
inevitabile de a avea un nou mod de raportare la propria tradiţie, la înţelegerea 
ei şi a creştinismului. 


Spre o schimbare în teologie 


Nu e ușor de stabilit când începe să se schițeze în creştinismul indian con- 
ştiinţa a ceea ce astăzi se numeşte „new theologizing”, modul nou de a face 
teologie, termen care apare pentru a defini noul prag de autoconştiinţă a teo- 
logiei indiene contemporane. 

Desigur, e mai uşor de găsit cei care, cel puţin în momentul de față, sunt 
consideraţi precursorii şi primii învăţători în ambientul catolic sau protestant. 

De asemenea, e uşor de observat că - şi nici nu trezeşte uimire — confrun- 
tarea cu hinduismul reprezintă unul dintre punctele relevante ale acestui nou 
mod de a face teologie, desigur, în afară de confruntarea cu contextul general 
al societăţii indiene supuse la transformări rapide şi profunde, mai ales înce- 
pând de la impactul cu colonialismul din secolul al XIX-lea. 


15 Citat de FRANCIS XAVIER D'xA în lucrarea „Nicht der kleine Christus des populären 
Christentums, sondern der universale Christus! Zur Prâexistenz Christi in «indischer» Sicht”, 
în Rudolf LAUFEN, ed., Gottes ewiger Sohn. Die Prăexistenz Christi, Ferdinand Schâning, Pa- 
derborn/Minchen/Ziirich 1997, 289-290. 

Dacă prin teologie se înţeleg în mod prioritar cercetarea şi reflecția despre 
Absolut, acest obiect constituie de milenii punctul de referință caracteristic al 
tradiției indiene. Această cercetare şi această reflecţie sunt, de fapt, centrale în 
experienţa sa religioasă şi filosofică, în orientarea sa de fond, fie culturală, fie 
spirituală. 

Dar care Absolut? Se poate identifica cu Dumnezeu? 

Prin definiţie Absolutul este - conform unei convingeri dominante în hin- 
duism - indefinibil deoarece faţă de el nu se emite nici o pretenţie de a-i epu- 
iza în termeni conceptuali şi verbali natura sau ființa: 


Acel nepieritor Unul... 

este vizionarul care niciodată nu se poate vedea, 
este ascultătorul care niciodată nu poate fi auzit, 
cunoscătorul care niciodată nu poate fi cunoscut”. 


Şi totuşi - conform unei convingeri la fel de acreditate -, Absolutul este 
obiectul unei tensiuni care străbate dintotdeauna instanţele cele mai profunde 
ale multiformelor manifestări ale spiritualităţii indiene, o tensiune care recu- 
noaşte ca apogeu al său obținerea şi chiar experimentarea nemijlocită a Abso- 
lutului însuși prin multiple căi, îndeosebi prin ultima trimitere la sinele inte- 
rior al omului”, care, potrivit unor anumite curente, se identifică cu Absolutul 
însuşi: 

Şi dacă Sinele singur, ..., 

care trebuie să fie văzut, auzit, gândit, meditat... 

Când este cunoscut, numai atunci este cunoscut tot ceea ce există...” 


Inaccesibilul devine într-un fel perceptibil în sinele profund al celor care-l 
caută în dăruirea totală a vieții (sannyasi)?. 

Calea interiorităţii, tehnicile ce deschid itinerarii spre experiența Absolutului 
marchează așadar încă din mileniul care-l precede pe Cristos originalitatea şi 
ţinta cea mai înaltă a tradiţiei hinduiste. Aceste căi atestă în acelaşi timp inefa- 
bilitatea Absolutului şi accesibilitatea sa ce poate fi experimentată, în termeni 


' Brihad-aranyaka Upanisad, 3, 8. 

% Sufletul în esenţa sa, făcând abstracţie de facultăţile sale senzitive sau mentale, se poate 
înţelege ca sinele individual (jivatman) sau ca Sinele suprem şi veşnic (Paramatman), pe care 
reflecția teologică creştină tinde să-l identifice cu Dumnezeu. Dar asta constituie întocmai 
problema. 

” Brihad-aranyaka Upanisad, 2, 4. 

* Termenul îl definește pe cel care a hotărât să-şi dedice toată viața pentru căutarea Rea- 
lității ultime, cu stil de cerşetor de viață şi de dezlipire totală de lume. 

care adesea nu se potrivesc cu categoriile curente din teologia occidentală, fie 
când sunt formulate pe calea cunoaşterii (jnana), fie când capătă conotaţiile 
intuitive şi supraraționale ale devoţiunii şi iubirii (bnakti). 

Pentru a fi precişi, nu se poate vorbi de teologie în hinduism decât în sens 
analogic, deoarece în filoanele sale importante nu recunoaşte conceptului de 
Dumnezeu și atributelor în mod obișnuit subinţelese în Occident acestui con- 
cept valoarea de realitate ultimă şi de Absolut. Aşa se explică de ce o parte 
consistentă din activitatea teologiei creştine din India încearcă să construiască 
punți şi să stabilească legături tocmai între concepţia biblică despre Dumne- 
zeu şi cea despre Absolut în tradiția hinduistă. 

Acest lucru este deosebit de evident încă din primele tentative de încultu- 
rare la începuturile secolului al XVII-lea, dar, mai ales, iese în evidenţă în re- 
flecţia unor pionieri ai noii teologii de la sfârşitul secolului al XIX-lea, reflecția 
care pregăteşte dezvoltările teologiei actuale, care va fi şi mai specific caracte- 
rizată de instanţele dialogului şi de deschidere interculturală. 

Nici nu ar fi imaginabilă altă atitudine teologică în contextul religios din 
India, aşa cum sugerează o analiză preliminară a lui Swami Abhishiktananda”, 
care într-o formă puternic dramatică exprimă potenţiala natură diferită a 
creştinismului față de lumea hinduistă, în timp ce, dimpotrivă, evidenţiază şi 
provocările pozitive faţă de gândirea teologică. Aceste observaţii sunt scrise la 
jumătatea anilor ,70 din secolul al XX-lea. Totuşi, sunt utile pentru a înţelege 
climatul spiritual de la care au pornit primii paşi ai acelei schimbări de direcţie 
în considerarea hinduismului pe care creştinismul a făcut-o în secolul trecut 
în formă sporadică şi de pionierat şi apoi în mod tot mai consistent de-a lun- 
gul acestui secol: 


Creştinii din India se confruntă cu o experienţă religioasă şi spirituală care, nu 
mai puţin decât a lor, pretinde că este ultimativă. În numele acelei experiențe, în- 
țelepții şi misticii din hinduism se întrec în a afirma condiția în mod esenţial rela- 
tivă a oricărei realităţi care este percepută de simţuri sau de raţiunea umană. În 
această evaluare ei includ nu numai adevărurile pe care oamenii le pot descoperi 
prin intermediul intelectului, ci şi pe acelea pe care ei susțin că le-au primit direct 
de la Dumnezeu prin revelație divină. Credinţe, rituri şi instituţii religioase de 
toate tipurile cad sub această devalorizare generală. 

Jnani” hindus nu neagă, desigur, credinţei şi instituţiilor creştine valoarea. El con- 
sideră că sunt utile şi, fără îndoială, benefice pentru persoane cu un bagaj cultural 
deosebit, până acolo încât experienţa lor spirituală rămâne închisă în sfera timpului 


* Profilul teologiei sale în paginile următoare. 
2 Cel care urmează jnana, adică drumul cunoașterii. 

şi a multiplicităţii. Acest lucru este valabil nu numai pentru creştinism, ci şi pen- 
tru toate religiile, inclusiv pentru hinduism. Până când omul stabileşte o distincție 
între Eu, lume şi Dumnezeu, pentru el dogmele şi riturile nu sunt numai legitime, 
ci chiar necesare. Nimeni nu are vreodată dreptul să elimine obligaţiile propriului 
său dharma” până când nu a obţinut experiența ultimă. Nu e suficient că, eventual, 
el a citit în Scripturi sau a auzit de la guru-ul său că realitatea ultimă este Advaita 
sau nondualitatea?. Libertatea care este inerentă stării de eliberare sau moksa” 
poate fi luată numai din experienţă. Nici o convingere pur intelectuală nu o obți- 
ne, deoarece orice act al intelectului se oprește în mod inevitabil la nivelul dualist 
al experienţei obişnuite. 

Dintr-un punct de vedere vedantic, nici scripturile hinduse, nici dogmele sau sa- 
cramentele creştine nu au valoare definitivă. Ele sunt ca pluta despre care a vorbit 
adesea Buddha. Pluta se foloseşte pentru a trece fluviul şi, în caz de urgenţă, când 
nu este altceva, s-ar putea construi şi o plută pe cont propriu; dar nimeni nu și-ar 
imagina s-o ia cu sine odată ajuns pe malul celălalt. Sau ele sunt asemenea unei 
brichete despre care se vorbeşte în Upanishade*: se foloseşte pentru a aprinde 
lampa, dar se aruncă fără a se mai gândi la ea, o dată ce lampa este aprinsă... 
Este tocmai acest lucru - refuzarea definiţiilor conceptuale şi referința sa constantă 
la experienţa transcendentă - care-l face pe adeptul lui Vedanta” aşa de neîndu- 
plecat în opoziţia față de orice tentativă de a absolutiza orice concept sau experi- 
enţă a conştiinţei fenomenale. Exact cum se întâmplă în credința creştină, experi- 
enţa lui Advaita are loc la un nivel față de care nu este admisă nici o comparaţie. 
Ambele asumă aceeaşi orientare. Fără a nega valoarea rațiunii umane în nivelul 
său specific, ambele resping judecata sa în măsura în care sunt implicate. Aici nu 
există nici două „revelaţii” ale căror conţinuturi să poată fi confruntate din punct 


% Lege, obligaţie, religie, moralitate: semnificaţii ce trimit toate la o obligaţie care iniţial 
se referă la propria apartenenţă de castă şi clasă socială, dar, în cadru mai general, reprezintă 
dependenţa de o ordine cosmică în care existenţa individului este în mod necesar inserată. Cu 
referinţă la această a doua semnificaţie, Francis X. D'Sa o defineşte ca „a fi purtaţi de totalitate”, 
Dio, Uno e Trino e lUno-Tutto. Introduzione all'incontro tra Cristianesimo e Induismo, GDT 
244, Queriniana, Brescia 1996, 7. 

% Sunt termeni din şcolile filosofice hinduiste, care vor fi clarificați în dezbaterea teologică 
din paginile următoare. 

7 Moksa sau mukti indică starea definitivă de eliberare din condiţia iluzorie a lumii apa- 
rente. Ar putea să fie traduse şi cu „mântuire, cu condiţia să nu ne gândim la ceea ce înseamnă 
ea în contextul ebraico-creştin. 

* Un grup de scrieri mistico-filosofice care interpretează Vedele şi fac parte împreună cu 
ele din Sruti (ascultare, texte revelate). 

? Literalmente „partea finală a Vedelor”, termen folosit pentru a indica fie Upanishadele, 
fie cel mai cunoscut şi cel mai important dintre cele şase sisteme filosofice indiene (darsana) 
care sistematizează gândirea lor, ai cărui reprezentanți majori sunt Sankara și Ramanuja, care 
vor fi adesea citați în această lucrare. 

de vedere fenomenologic, aşa cum se întâmplă pentru creştinism şi islam. Experi- 
ența Vedantei, ca acea a budismului şi a taoismului original, poate fi înțeleasă 
numai în termenii proprii. Provocarea lansată creştinismului, ca şi oricărei forme 
de religie şi de filosofie, de către experienţa spirituală orientală este ceva ultimativ. 
Ei sunt conduşi spre limita lor extremă de apărare şi obligaţi să înfrunte o dilemă 
ultimativă: ori să rămână pentru totdeauna la nivelul a ceea ce este multiplu și 
relativ, ori să permită ca propria identitate să fie dizolvată în experiența năvalnică 
a Absolutului*. 


Această pagină este luminătoare pentru a înţelege importanţa chestiunii lui 
Dumnezeu în confruntarea dintre creștinism şi hinduism. Confruntarea evi- 
denţiază afinități profunde şi, la fel, diferenţe profunde, până la conștiința unei 
alterități radicale, care totuşi nu exclude, ba chiar - conform unora - ar putea 
să stimuleze un proces original de înculturare fecundă reciprocă. 


Noi categorii pentru a-l gândi pe Dumnezeu în India? Precursorii 


Aceasta este, fără îndoială, intenția primară a „părintelui teologiei indiene” 
Brahmabandhav Upadhyaya (1861-1907). Este o personalitate care provine 
din interiorul procesului reformator al hinduismului (unii nu-l vor considera 
niciodată convertit pe deplin la creştinism), legat personal de liderii renașterii 
hinduiste, prieten intim al lui Swami Vivekananda şi adept al lui Keshab Chandra 
Sen, pe care el îl considera personalitatea cea mai eminentă din India modernă. 

Născut dintr-o familie influentă de brahmani din Bengala, educat într-un 
climat riguros ortodox, la vârsta de 30 de ani se converteşte la creştinism în 
timp ce este încă profund implicat în acţiunile militante ale neohinduismului. 
Atunci când primeşte botezul, la vârsta de treizeci de ani, în Biserica Anglica- 
nă, el îşi schimbă numele (Bhavani Charan Banerji) cu numele programatic de 
Brahmabandhav (prieten al lui Brahman), traducerea în sanscrită a lui Theo- 
philos. De fapt, originalitatea sa teologică va fi marcată tocmai de cercetarea 
despre Dumnezeu şi încă de la început scopul său prioritar va deveni concili- 
erea între hinduism şi creştinism. Această convingere fundamentală ia formă 
într-un mare proiect de reformă a creştinismului prin înculturarea sa în tradi- 
ţia indiană în care modul de a fi al Bisericilor ar fi trebuit să se dezoccidenta- 
lizeze profund. Acceptând într-un prim moment botezul în Biserica din Anglia, 
primeşte după aceea (sub conditione) Botezul catolic. Introduce apoi un nou 
model de evanghelizare făcându-se sannyasi (ascet) şi încearcă să se acrediteze 


3 Sw. ABHISHIKTANANDA, Saccidananda, A christian approach to advaitic experience, 
ISPCK, Delhi 1990, 43-45. 

în lumea catolică prin referinţa la ilustrul înaintaş Roberto De Nobili. Însă nu 
reuşeşte să formeze un nou monahism care ar fi trebuit să asume o dublă di- 
recţie: prima trebuia să predice în formă itinerantă evanghelia reinterpretată 
prin intermediul Vedantei; a doua trebuia să păstreze un caracter tipic con- 
templativ. În această iniţiativă, el este contestat dur de Delegatul Apostolic. 
Însă nu se opreşte. Decide să apeleze la Leon al XIII-lea, numai că motive de 
sănătate îl împiedică să meargă la Roma. Între timp îi este interzisă publicarea 
revistei „Sophia, în care răspândeşte interpretările sale teologice. Dezamăgit 
de piedicile şi de condiţionările structurale ale vieții ecleziastice, alege pe cont 
propriu viaţa de cerșetor şi de itinerant, într-un raport care rămâne contencios 
cu Biserica până în ultimele zile ale vieţii sale. Călătoria în Anglia îl face şi mai 
ostil față de chipul occidental al creștinismului, se orientează tot mai mult spre 
asumarea tradițiilor religioase locale (cultul lui Krisna şi Sarasvati), deşi apără 
în acelaşi timp specificitatea şi unicitatea lui Isus Cristos. În sfârșit, acceptă 
pentru sine ritul de purificare hinduistă (prayascitta) şi de pocăință pentru 
contaminările sale cu străinii, pe care unii creştini le consideră ca semn al 
dezlipirii lui definitive de credință. Afirmațiile sale sunt tot mai puţin accepta- 
bile şi poziţiile sale antibritanice declarate şi mai periculoase. Dar, până la 
sfârşit, revendică legitimitatea şi ortodoxia dublei sale apartenenţe la creşti- 
nism şi la hinduism. 

Reflecţia lui Upadhaya pare una dintre cele mai importante angajări teore- 
tice dacă ţinem cont de cele trei secole ce ne despart de experienţa de încultu- 
rare a lui Roberto De Nobili. Interpretările sale trinitare şi cristologice sunt 
definite „bold theological attempts” de către J. Parappally”. Felix Wilfred îl 
consideră „seminal thinker”? datorită funcţiei sale de stimulent şi de deschi- 
dere faţă de teologia posterioară. În mod asemănător, J. Lipner şi G. Gispert- 
Sauch, care s-au îngrijit de o recentă ediţie a scrierilor sale, îl consideră o per- 
sonalitate care a dat formă unui nou mod de a gândi pentru creştinii din 
India”. 

Probabil că tentativa lui este cea mai coerentă şi genială, pentru că îl scoate 
în evidență pe Dumnezeul revelaţiei creștine chiar din interiorul concepţiei 
vedantice despre Advaitavada (nondualitate), urmând interpretarea pe care 


3! J, PARAPPALLY MSES, Emerging Trends in Indian Christian Christology, IIS Publications, 
Bangalore 1995, 17. 

%2 F, WILFRED, Beyond settled Foundations, 19-36; pentru această părere cf. 19. 

33 J, LIPNER - G. GISPERT-SAUCH, ed., The Writings of Brahmabandhav Upadhyaya, Inclu- 
ding a Resume of his Life and Thought, UTC, Bangalore 1991. 

i-a dat-o filosoful Sankara** (circa 700-750 d.C.) şi şcoala sa, conform lui Upa- 
dhyaya, şcoala absolut superioară în tradiţia hinduistă fie prin vastitatea pro- 
ducţiei de opere (ale filosofului sau atribuite lui de tradiție”), fie prin calitatea 
gândirii. Nu aceasta era poziţia iniţială a lui Upadhyaya, care în prima perioadă 
după convertirea lui prefera să facă referinţă la o teologie în mod general „ve- 
dică, pe urma învățătorului său Banerji, dar apoi s-a convins că la Sankara 
trebuia găsit apogeul tradiţiei şi gândirii hinduiste. 

Upadhyaya porneşte de la ideea de bază că revelaţia creştină este revelaţia 
perfectă a lui Dumnezeu, de aceea, unică. Totuşi, când e vorba de a o interpreta 
rațional, trebuie să se recunoască demnitate egală fie gândirii teologice occi- 
dentale (tomistă, în definitiv), fie celei orientale (concepţia Advaita a lui San- 
kara). Mai mult, în anumite privinţe, el consideră că viziunea Advaita din hin- 
duism se dovedeşte chiar mai în sintonie cu explicarea Cuvântului Revelat în 
Scriptură. Convingerea lui era că Advaita nu era doar calea cea mai adecvată 
pentru a deschide o breşă în mentalitatea hinduistă pentru concepţia creştină, 
conform operaţiei asemănătoare făcute de tomism în Occident față de cultura 
greco-aristotelică. El susținea chiar că „în sine” Advaita era cel mai bun in- 
strument pentru a accede la adevărurile supranaturale ale revelaţiei creştine:€. 

De la Sankara el preia definiţia Absolutului în termeni (care apoi vor avea 
o largă răspândire) de Sat (Fiinţă existentă de la sine) — Cit (Inteligență auto- 
conştientă) - Ananadam (Fericire de la sine). Acest Absolut este şi Nirgunam 
(Nerelaționat, Impersonal) şi totuşi cognoscibil, deoarece este la rădăcina pu- 
terii de a gândi, chiar dacă conştiinţa învăluită de iluzie nu simte identitatea sa 
cu Absolutul. Însă, odată eliberată de ignoranță (moksa), conştiinţa este în 
măsură să descopere această identitate adevărată. 

Astfel, în Absolut se amestecă - potrivit lui Upadhyaya - cele două caracte- 
ristici, numai aparent contrare, ale Fiinţei Necondiţionate, Nerelaţionate, In- 
tangibile (idee de bază a celei mai înalte speculaţii religioase hinduiste) şi ale 
Fiinţei Tangibile în calitate fie de izvor al cunoaşterii, fie de plinătate a relaţiei 
în intimitatea sa. 

De fapt, gândirea lui Sankara încearcă să pătrundă ulterior în înţelegerea 
Absolutului şi-l percepe ca plinătate a Fiinţei: tot ceea ce există nu poate să pro- 
vină de la un neexistent, deoarece numai existentul poate concepe neexistentul. 


3 Despre Sankara cf. R. De SMET - J. NEUNER, Religious Hinduism, Bombay 19974, 80-95. 

5 Cf. discuţia critică a canonului operelor sale, ibid., 82-83. 

3% Cf. Introducerea lui Julius Lipner şi G. Gispert-Sauch la ediţia scrierilor sale: The Wri- 
tings of Brahmandav Upadhyaya, o.c., XVI. Autorii notează că, „prin ironia sorții”, această 
poziţie a Upadhyaya era expresia concepției neotomiste contemporane. 

Apoi, dacă Absolutul existent nu ar fi pe deplin satisfăcut de sine şi de conce- 
perea sa, nu ar fi Absolut din moment ce el poate să aibă necesitate numai de 
la sine însuşi. Acestea fiind spuse, Upadhyaya conchide: 


Noi putem afirma clar şi sigur că această concepţie Vedantică despre natura Fiinţei 
supreme marchează ultimul moment al raţiunii umane în lupta sa pentru a pă- 
trunde în regiunile veşnice. Credinţa catolică este exact aceeaşi. Dumnezeu este 
unica ființă veşnică; El este în mod pur pozitiv deoarece particula non despre El 
nu se poate predica. El se cunoaște pe Sine însuși și se odihnește în El însuși cu cea 
mai sublimă complăcere”. 


Şi precizează: 
Dumnezeu se înțelege pe Sine însuşi cu un unic act de cunoaştere veşnică. Sinele 
care cunoaşte este Tatăl, sinele care este cunoscut sau autogeneratul (self-begotten) 


de cunoaşterea Sa este Fiul; şi Duhul Sfânt este Duhul iubirii reciproce care provine 
din Tatăl şi din Fiul”. 


Este importantă şi reflecţia lui Upadhyaya despre creaţie, unul dintre punc- 
tele cele mai controversate ale tradiției hinduiste în raport cu religiile abraha- 
mice, datorită multelor implicaţii pe care le comportă: afirmarea realităţii 
obiective a ceea ce există distinct de Fiinţa absolută (înţeleasă în mod obișnuit 
ca Unic existent); apartenenţa sau nu a Dumnezeului din tradiţiile religioase 
abrahamice la sfera Absolutului sau la cea a lumii aparente şi iluzorii; căutarea 
motivaţiilor pentru care Absolutul (prin definiţie, pe deplin satisfăcut de sine) 
ar fi trebuit să conceapă fiinţe altfel decât el şi în ce mod le-ar fi putut crea (sau 
emana?). 

Diferite sisteme filosofice au încercat să dea un răspuns la aceste întrebări. 
În sistemul Nyaya se admite Dumnezeu în calitate de creator, dar nu din ni- 
mic, ci dintr-un atom primordial şi veşnic (paramanu); aşadar El este chiar 
ordonatorul Universului - dintotdeauna coexistent cu El —, păzitorul lui, con- 
ducătorul moral şi judecătorul acțiunii umane. Sistemul Sankhya porneşte, în 
schimb, de la o concepţie dualistă a Universului. Ultimele realităţi sunt cu ca- 
racter spiritual (purusa), sunt conştiinţă a lumii şi a devenirii sale, dar nu pot 
fi scoase din sfera lumească, total distincte de cauza lumii, care este la fel, veş- 
nică, dar inconștientă (prakrti). Lumea se explică de la sine însăşi prin evoluţia 
prakrti, nici nu se poate demonstra existența lui Dumnezeu sau - conform 


*7 B. UPADHYAYA, Sophia, v. V, n. 1, January 1898, p. 11, citat de K. P. Areaz, Christian 
Thought Through Advaita Vedanta, ISPCK, Delhi 1996, 14. 

38 B. UPADHYAYA, Sophia, v. IV, n. 2, february 1897, p. 8, citat de K. P. Areaz, Christian 
Thought Through Advaita Vedanta, 14. 

unora - să poată fi conceput numai ca spectator al Universului, nu ca interfe- 
rent activ şi creator. 

Sistemul Vedanta în interpretarea lui Sankara susține că numai Absolutul 
este real, că numai El există cu adevărat, că în el nu există nici o multiplicitate. 
Atunci, cum să explicăm existența Universului care este multiplicitate de ființe? 
Pentru Sankara, multiplicitatea fiinţelor este Maya (Iluzie) realizată de puterea 
impenetrabilă a Absolutului: „Brahma este real; lumea este nereală, „Totul 
este Brahman, „Aici multiplicitatea nu există”: numai Brahma este existent 
prin natura sa proprie, este lipsit de calităţi şi atribute contingente, în el nu 
există conştiinţă conform concepţiei comune a Eu-lui, a Tu-ului şi a Acestuia, 
este nedefinibil în termeni de ştiinţă şi de putere conform modului uman de a 
le înţelege, este imutabil și inepuizabil. În afara lui, Universul este nonrealitate, 
adică nimic. Numai ignoranţa induce iluzia că lumea este reală, ne face să 
confundăm o funie cu un şarpe sau o cochilie lucitoare cu argintul pur. În 
această optică, a-l concepe pe Dumnezeu drept creator ar însemna a citi reali- 
tatea lui pornind de la aparenţa iluzorie a lumii. Când se depăşeşte această 
viziune, care este rod al ignoranței, El nu mai apare astfel, exact aşa cum în 
ochii celui care cunoaşte trucul dispare orice sugestie a scamatorului. 

Se înţelege atunci de ce se atribuie filosofiei sale calificativul de Advaita 
(Nu-doi), expresie clasică a unei viziuni moniste, care nu poate accepta ideea 
că Absolutul și lumea constituie două realităţi distincte și, mai ales, că lumea 
posedă o realitate proprie distinctă de Absolut”. 

Poate să surprindă faptul că Upadhyaya alege tocmai sistemul Vedanta în 
interpretarea lui Sankara pentru a găsi punctul de armonizare mai profundă, 
pentru el, între concepţia creştină despre Dumnezeu și hinduism. El poate să 
facă acest pas pentru că se opune lecturii curente a gândirii lui Sankara şi a 
şcolii lui. Acestea sunt punctele principale ale interpretării sale. 

1. Trecerea de la a-sat (ne-ființă) la ființă (sat) este în Dumnezeu un act 

nenecesar. 


* Despre gândirea principalelor sisteme filosofice din tradiţia hinduistă există o biblio- 
grafie nemărginită. Dată fiind natura acestui studiu, citez numai textul folosit în unele şcoli 
teologice din India, mai precis, textul lui S. CHATTERJEE - Dh. DATTA, An Introduction to In- 
dian Philosophy, University of Calcutta, 1960. Foarte utile mi-au fost reflecțiile profesorului 
John Vattanky, profesor de filosofie la Roberto de Nobili College din Pune, în privința filoso- 
fiei teiste din sistemul Nyaya, o sinteză ei putând fi găsită în articolul „Is the God of the Nai- 


yayikas Transcendent?”, în Francis D'Sa - Roque MESQUITA, ed., Hermeneutics of Encounter, 
Essays in honour of Gerhard Oberhammaer..., Vienna 1994, 215-221. 

2. Totuşi, ceea ce înainte nu exista nu ar fi oricum înţeles de Sankara ca şi 
cum ar fi un simplu vis şi iluzie (maya), teză budistă împotriva căreia el 
polemizează. Când literatura Vedanta vorbeşte despre realitate ca vis, 
înţelege, în schimb, numai că ea - realitatea creată - nu există în nici un 
moment ca ființă-în-sine, independentă, ci ca supusă radical Fiinţei su- 
preme în existenţa sa. Nici lumea nu ar fi pur „joc al lui Brahman”, de- 
oarece, dacă ar fi aşa, asta ar contrazice inteligența şi bunătatea sa. Lu- 
mea, potrivit lui Sankara, ar fi, pur şi simplu, nenecesară. 

3. Oricum, ar rămâne misterioasă rațiunea ultimă a trecerii de la Absolu- 
tul autosuficient la crearea a ceea ce este relativ (lumea)“. 

Cu aceste premise, Upadhyaya poate să afirme în același timp caracterul 
neabsolut al lumii, dependenţa sa radicală încă din primul moment şi apoi în 
fiecare clipă de actul creator al lui Dumnezeu şi, în sfârşit, respectiva autono- 
mie a creaţiei şi reala sa consistență obiectivă. 

Nu trebuie subevaluată la Upadhyaya lucrarea lui teologică exprimată în 
poezie. Lui i se datorează îndeosebi un imn trinitar şi un imn cristologic, me- 
ditate şi cântate şi astăzi în liturgie, acceptate de unii ca autentice capodopere 
de înculturare a revelaţiei trinitare creştine în spiritul şi în terminologia Ve- 
danta“. 


Imnul trinitar: 
Mă închin Lui, care este Ființa, Conştiinţa şi Fericirea. 
Mă închin Lui, pe care spiritele lumeşti îl detestă, la care aspiră sufletele curate, 
Locuinţă Supremă. 
El este Supremul, Bătrânul de zile, Transcendentul, 
Plinătate nedespărțită, Imanent şi totuşi mai presus de toate lucrurile, 
Triplă relaţie, pură, nerelaţionată, 
cunoaștere dincolo de orice cunoaștere. 
Tatăl, Soare, Domn Suprem, negenerat, 
Rădăcina fără rădăcină a pomului existenţei, 
Cauză a toate, Creator, Providenţă, Domn al Universului. 
Cuvânt infinit şi perfect, 
Persoana Supremă născută, 


* Despre toată chestiunea a se vedea capitolul The Pioneering Contributions of Brahman- 
dhav Upadhayaya din cartea deja citată a lui K. P. Aleaz (pag. 9-38), unde se poate găsi şi o 
bibliografie abundentă drept comentariu la fiecare aspect al gândirii lui Upadhyaya. 

“ Literalmente cuvântul înseamnă „scopul Vedelor”, dar este folosit adesea pentru a indica 
o parte specifică a Vedelor, Upanishade, înțelese ca apogeul lor spiritual şi filosofic; sau şi pen- 
tru a semnifica învățătura celor mai mari filosofi care le-au interpretat (Sankara şi Ramanuja). 

Părtașă la natura Tatălui, Conştient prin esenţă, 
Dătător de adevărată Mântuire. 
EI, care provine din Fiinţă şi din Conștiinţă, 
plin de spiritul fericirii perfecte, 
Purificatorul, Capabilul, Revelatorul Cuvântului, Dătător de viață”. 


Medierea gândirii lui Sankara - ca, de altfel, a oricărui alt sistem filosofic 
hinduist - este, în schimb, respinsă categoric de un alt mare precursor al teo- 
logiei creştine din India, Nilakantha Sastri Goreh (1825-1895). El provenea 
dintr-o familie brahmanică din Maharashtra şi, la fel ca Upadhyaya, avea o 
cunoaştere aprofundată a literaturii Vedice şi şcolilor de gândire hinduistă. 
După convertirea şi hirotonirea sa în Biserica Anglicană şi-a luat numele de 
Nehemiah Goreh şi a publicat o operă cu puternic caracter apologetic față de 
principalele şcoli hinduiste, o adevărată şi proprie contestare, şi în același timp 
expunea învăţătura creştină ca răspuns adecvat la problemele ridicate de acele 
şcoli. În ele vedea numai câteva posibile prevestiri ale revelaţiei creştine (mai 
ales, în domeniul cristologic). Critica sa tinde să reducă la absurd poziţiile pe 
care vrea să le conteste, dar le prezintă mereu cu o precizie deosebită. 

În specificul concepțiilor despre Dumnezeu şi despre creaţie el observă că, 
dacă se porneşte de la ideea de bază a realităţii iluzorii a lumii şi a stăpânirii 
suverane a ignoranței care o concepe ca atare, nu s-ar putea şi nici n-ar trebui 
să se conchidă în mod logic cu afirmarea existenţei unui Absolut dincolo de 
lume, deoarece această afirmaţie ar fi oricum susceptibilă să aibă aceeași ori- 
gine, adică să provină dintr-o viziune şi o condiţie de ignoranță. Dintr-un 
fundament fals nu poate să iasă nici un principiu sau nici un fel de afirmaţie 
care să atingă adevărul şi cu atât mai puțin Absolutul; dar, pe de altă parte, 
dacă se pretind adevărate propriile teze despre Absolut și despre lume, va tre- 
bui să se excludă măcar acestea din stăpânirea ignoranței şi să se spună că nu 
sunt rodul lui. În afară de asta, adepţii Vedantei sunt constrânşi să admită că 
dintotdeauna ignoranţa este ca un văl pentru suflet, pentru că, dacă nu ar fi 
aşa, dacă ignoranţa ar avea origine într-un timp determinat, ar trebui găsită o 
cauză la fel de determinată pentru originea sa, pe care ei nu ştiu s-o indice. 
Aşadar, dacă ignoranţa este co-eternă cu Absolutul, cum se poate spune că 
Absolutul nu are nimic egal cu sine? Altă contradicţie: dacă, într-adevăr, Ab- 
solutul este incalificabil, fără atribute, intangibil, pe ce fundament se defineşte 
Sat-Cit-Anand? 


* Cf. Sophia, October 1998. Textul englez în Prayer Book and Hymnal, Bombay (III Eu- 
charistic Congress) 1964. 

Primul articol din crezul vedantic, aşa cum a fost transmis, este că „Brahma este 
adevărat”. Totuşi, adepţii Vedantei, negându-i orice calitate, îl fac în aşa fel încât e 
imposibil de dovedit existenţa lui. Când ei ne aud că atribuim Spiritului Suprem 
inteligenţă, voinţă, putere şi alte atribute şi că vorbim despre EI ca fiind Creator al 
lumii, înlăuntrul lor râd de noi, având convingerea că suntem în mod penibil 
ignoranţi, deoarece concepţiile noastre, după modul lor de a vedea, I-ar atribui 
imperfecţiune conferindu-i calităţi; şi presupun că, în cea mai bună dintre ipoteze, 
reuşim să luăm numai Isvara*, însă fără a lua din Brahma pur. Dar ei nu sunt de 
părere că acest Spirit Suprem, așa cum îl presupun ei, nu poate fi demonstrat că 
există. Ca efect ar trebui să fie demonstrat de lume, care cere o proprie cauză efi- 
cientă: deci Dumnezeu, Creatorul ei. De care argumentare se poate stabili existența 
unei ființe care să-i fie transcendentă, o ființă care să nu fie creatoare? În afară de 
asta, aş vrea să-i întreb pe adepţii Vedantei în ce mod conferim noi imperfecţiune 
Spiritului Suprem dându-i atribute cum ar fi atotputernicia şi atotştiința? Şi dacă 
Brahma e lipsit de orice calitate, pe ce fundament se presupune că este superior 
Creatorului? Din moment ce o ființă fără calitate, dacă poate fi concepută în felul 
acesta, nu poate fi gândită decât excelentă sau cumva asemănător. Dar fără asta 
este sigur... că acest Brahma fără calităţi nu se poate demonstra că este o entitate. 
Percepția nu ne spune nimic despre el; şi demonstraţia nu ne învață nimic mai 
mult; pentru că el nu are relaţie cu nimeni“. 


În sfârşit: cum să conciliem realitatea, fie ea aparentă, a lumii cu afirmaţia 
că nu există nimic decât Brahma? Cel puţin aparenţa va exista; aşadar vreo 
acţiune-relaţie în Brahma va trebui să fie recunoscută”. 

Aşadar pentru Upadhyaya calea Vedantei poate fi parcursă în mod teolo- 
gic, în timp ce pentru Goreh ea constituie în mod prevalent un termen de re- 
ferință polemică împotriva căreia trebuie pusă o gândire creştină imună de 
medieri vedantice. 

Într-un articol publicat chiar în anul morţii lui Nehemiah Goreh, Upadhyaya 
scotea în evidenţă această orientare teologică diferită şi vedea rădăcina ei ultimă 
în diferitele matrice istorice ale protestantismului și catolicismului: matricea 
protestantă învaţă că natura umană este în mod radical rănită şi de aceea nu se 
poate găsi în India un punct de sprijin pozitiv în tradiţia Scripturilor sale sacre 


“ Rolul lui Isvara, care, așa cum se va vedea în continuare, joacă un rol fundamental în 
teologia lui Panikkar, aici este înţeles ca aspectul personal, divin, atotputernic, milostiv, în 
sensul tradițional al termenului, pe care Brahman îl asumă în lumea aparenţelor și pentru cel 
care se află acolo. 

“ Cf. NEHEMIAH NILAKANTHA S'ASTRI GORE, A Rational Refutation of the Hindu Philo- 
sophical Systems, Bishop's College Press, Calcutta 1892, section III, ch. 3, pag. 196-197. 

% Despre Goreh, cf. R. Bovp, An Introduction to Indian Christian Theology, 40-57. 

şi a gândirii sale. Atitudinea catolică este diferită şi, atunci când o defineşte, 
Upadhyaya reafirmă inspiraţia de fond a întregii sale cercetări teologice: 


Adevărurile hinduismului sunt adevărurile rațiunii pure luminate în ordinea na- 
turii de lumina Duhului Sfânt. Ele nu merg dincolo de rațiune şi totuşi fundamen- 
tul lor rămâne pe adevărurile naturale şi raționale... Distrugeţi religia naturală şi 
rațională, veți distruge religia supranaturală a lui Cristos. De aceea, un adevărat 
misionar al lui Cristos, în loc să dispreţuiască hinduismul, ar trebui să descopere 
în el adevăruri prin studiu şi cercetare“. 


În climatul renașterii neohinduiste şi al relansării literaturii vedice se înțe- 
lege şi opera lui K. Krisna Mohan M. Banerji (1813-1885), un alt precursor 
semnificativ al teologiei indiene contemporane. Mai precis, teologia lui trebuie 
încadrată ca reacție împotriva tezelor de la Arya Samaj ale lui Swami Daya- 
nanda Sarasvati. Aici se susținea că Vedele erau parte constitutivă şi exclusivă 
a tradiţiei hinduiste, care trebuie revendicate împotriva prezenţei misionare a 
creştinismului în India. Banergji, în acelaşi an al întemeierii lui Arya Samaj 
(1875), publica o operă” care voia să demonstreze, dimpotrivă, că vechile 
mărturii vedice erau o prevestire clară a ceea ce va împlini revelaţia biblică. În 
felul acesta, el este artizanul tezei împlinirii hinduismului în creştinism. 

Poziţia lui Banerji este tributară în mod excesiv fundamentului său apolo- 
getic, care devine prea clar şi abuziv atunci când spune că din punct de vedere 
etimologic limba ebraică şi sanscrita provin din rădăcini comune; sau, mai 
ales, când stabileşte paralelisme între episoade din Vede şi texte biblice. Sub 
această intenționalitate, din multe puncte de vedere de nesusţinut, se descoperă 
totuşi o paradigmă teologică ce va avea succes destul de mare în evenimentele 
succesive ale gândirii creştine. De fapt, el vorbeşte despre „religia cosmică” ce 
conduce istoria mântuirii omenirii şi care ar putea fi găsită nu numai în Biblie, 
ci şi în scrierile anticilor rishi“. Aceste prevestiri ale viitoarei plinătăţi a reve- 
laţiei în Cristos ar fi deosebit de clare în importanța și în modalităţile sacrifi- 
ciului care ar prefigura venirea Răscumpărătorului. 

Teza împlinirii a avut succes deosebit la alți autori între sfârșitul secolului 
al XIX-lea şi începutul secolului al XX-lea, chiar dacă gradaţiile interpretative 


4 Sophia (january 1895): cf. Introducere în J. LIPNER - G. GIsPERT-SAUCH, ed., The Wri- 
tings of Brahmabandhav Upadhyaya..., XXXVI. 

“ The Arian Witness, Testimony of Arian Scriptures in Corroboration of Biblical History and 
the Rudiments of Christian Doctrine, including Dissertations on the original Home and early 
Adventures of Indo-Arians, Calcutta 1875. 

* Autori antici ce au inspirat Vedele. 

ale acestei împliniri pot conduce la rezultate foarte diferenţiate. De exemplu, 
la un autor ca ]. N. Farquhar (1861-1929), scriitorul unei opere cu rezonanţă 
discretă“, paralelele ce sunt stabilite între creștinism şi hinduism sunt menite, 
mai degrabă, să sublinieze inferioritatea celui de-al doilea față de primul. 

Dezvoltările succesive ale teologiei indiene demonstrează că deocamdată 
categoriile interpretative de fond ale acestor precursori au o valoare paradig- 
matică relevantă în concepţiile care apar în interiorul creştinismului indian 
până astăzi, atât cât se poate intui din tematicile dezbătute de teologie şi din 
modul obişnuit de a înţelege raporturile dintre creştinism şi tradiţiile locale. 

În P. Johanns S.J. (1892-1955), reevaluarea gândirii vedantice despre Dum- 
nezeu nu asumă caracteristicile radicale, fie ele opuse, ale lui Upadhyaya şi 
Goreh sau Benrji. Luxemburghez de origine, după ce a obținut cunoştinţe 
lingvistice solide în sanscrită la Bruxelles şi la Oxford, ajunge în India în anul 
1921, unde predă filosofie la St. Xavier's College din Calcutta. Aici se uneşte cu 
Animananda, un discipol al lui Upadhyaya, împreună cu un grup de tineri 
iezuiți angajaţi să menţină viu fie un studiu serios al hinduismului, fie îndeo- 
sebi confruntarea cu Vedanta şi cu gândirea lui Sankara în care se specializase 
deja în Europa. Din acest grup se naşte ideea unei reviste care va lua numele 
de „Ihe Light of the East” (1922), cu o aluzie precisă la prologul Evangheliei 
după loan, pe care, de altfel, redactorii îl reproduceau integral în prefața de la 
primul număr cu un comentariu semnificativ: 


A-l face cunoscut Indiei pe Isus şi, astfel, a face ca India să fie în măsură să pri- 
mească de la Isus mai mare lumină și viață... Estul are deja lumină: religioasă, fi- 
losofică, morală. Noi nu avem nici o intenţie de a stinge aceste lumini. Mai degrabă, 
ne vom folosi de ele pentru a ne conduce fie pe noi înşine, fie pe cititorii noştri pe 
cărarea care duce la plinătatea Luminii. Noi vom încerca să demonstrăm că gân- 
direa cea mai bună din Est este un vlăstar care în dezvoltarea sa deplină va înflori 
în gândirea creştină”. 


Şi Johanns propune o interpretare a gândirii vedantice despre Dumnezeu 
mergând pe urma lui Sankara, față de care arată un respect profund datorită 
activității sale de reformare a politeismului de fapt (împotriva proliferării di- 
vinităţilor antropomorfe) în care căzuse tradiţia hinduistă. Conform lui Johanns, 


* The Crown of Hinduism, Oxford 1913. 

5 Cf. To Christ through the Vedanta, The Writings of P. Johanns compiled by Fr. Theo De 
Greef, I-II, UTC (United Theological College), Bangalore 1996, „Introduction”, 3. În aceste 
volume sunt adunate 146 de articole publicate între octombrie 1922 şi aprilie 1934 în revista 
lunară Light of the East de către Catholic Orphan Press a iezuiţilor din Calcutta. 

Sankara, dându-și seama că Upanishadele nu transmiteau decât o viziune neclară 
a Absolutului, a voit să reafirme transcendenţa lui extremă. De aceea, a definit 
Absolutul subzistent numai în el însuşi şi l-a pus dincolo de orice relație cu 
universul lumesc. În afară de asta, a afirmat că în om există o lume care face 
posibilă vederea Absolutului şi această lumină este parte din Absolutul însuşi. 
Destinul ultim al omului ar fi identificarea totală cu divinul prin eliminarea a 
tot ceea ce leagă conștiința de lume. 

Totuşi, Johanns prezintă - cu privire la gândirea lui Sankara - o rezervă 
care în formularea sa sintetică va avea apoi numeroase confirmări în multe 
păreri care apar despre hinduism (şi despre budism): 


Toate acestea erau doar negative. Sankara nu putea să spună nimic pozitiv despre 
fericirea adusă de participarea formală la divinitate, cu excepția faptului că ne 
elibera de plăcere și de durere... Îşi dăduse seama de radicalul fundament al abso- 
lutului în noi şi se aştepta ca într-o zi să se înflăcăreze şi să ne pătrundă cu lumina 
sa identică fiinţei lui, dar cu o aşa forță încât să transforme în cenușă conștiința 
noastră individuală în care va trebui să fie primită”. 


Aici Johanns îşi pune întrebarea dacă poate catolicismul să accepte această 
„mare intuiţie” a lui Sankara și răspunsul este afirmativ, deoarece ceea ce face 
Sankara nu este o simplă raționare, ci o căutare iubitoare a Absolutului, o cău- 
tare care „a incendiat inima Indiei, aşa de pasionată de lumină intelectuală şi 
aşa de doritoare să locuiască în ea”. Totuși, această iubire nu se poate compara 
cu toate implicaţiile implicite ale iubirii creştine: 

... Sankara a descoperit un aspect al legii pe care iubirea o impune, preceptul au- 

tosacrificiului față de cel iubit unde există Dumnezeu. Şi-a dat seama că pentru a 

locui în Dumnezeu noi trebuie să renunțăm la lumea noastră și la noi înşine. Însă 

celălalt aspect al aceleiaşi legi a iubirii, adică faptul că iubirea implică un schimb 
de bunuri, i-a rămas necunoscut”. 


În sinteză: „Sankara a fost numai negativ”*. Pentru aceasta, Johanns, tot în 
contextul reevaluării gândirii filosofice hinduiste, sugerează o alegere prefe- 
renţială față de celălalt mare interpret al Vedantei, Ramanujas, care, conform 


5! P, JOHANNS, Light of the East (June 1930): To Christ through the Vedanta, The Writings of 
P Johanns, 366-367. 

5 P, JOHANNS, Light of the East (June 1930): To Christ through the Vedanta..., 366-367. 

5 P, JOHANNS, Light of the East (June 1930): To Christ through the Vedanta..., 369. 

* Şi Ramanuja (a doua jumătate a secolului al XI-lea - 1137) rămâne fidel Advaitei. Vizi- 
unea sa este una în care Dumnezeu este unica realitate și nimic nu există cu adevărat în afară 
de FI; însă în Fl — care are calităţi bune în gradul suprem - subzistă alte realităţi, fie sufletele 

lui, ar fi elaborat nu numai o gândire negativă, ci şi pozitivă în concepția despre 
Dumnezeu: 


Ramanuja este pozitiv din moment ce ne oferă un Dumnezeu care poate să fie 
pentru noi, redând celor care-l aveau eu-l lor transfigurat şi lumea lor transfigurată... 
Hinduiştii, aşa cum demonstrează Sankara, îl doresc pe Dumnezeu stăpânit de 
lumina Sa absolută. Așa cum demonstrează Sankara, ei doresc şi ca în stăpânirea 
lui Dumnezeu noi să putem intra în stăpânirea de noi înşine şi a lumii noastre”. 


Dar nici Ramanuja şi cu atât mai puțin Sankara nu sunt în stare să ofere — 
conform lui Johanns - o viziune de ansamblu, un sistem de gândire total orga- 
nic şi funcțional pentru teologia şi pentru revelaţia creştină. El este convins că 
acest sistem poate fi reprezentat numai de standard philosopher of Catholicism, 
adică sfântul Toma, căruia îi recunoaşte meritul de a fi ştiut să interpreteze 
philosophia perennis: or, numai ea poate să desfăşoare misiunea ecumenică de 
a aduna ceea ce este cumva valid în alte sisteme de gândire şi de a-l omologa 
într-o sinteză funcțională cu mesajul lui Isus Cristos. Conform lui Johanns, nu 
există nici o afirmaţie teologică importantă a sfântului Toma care să nu poată 
avea confirmări într-un curent al gândirii vedantice sau în altul. Și conchide: 


Rezultă oare că Filosofia Catolică şi Vedanta sunt același lucru? Nu. Vedanta po- 
sedă materialele noastre filosofice, dar nu le-a elaborat într-un sistem, într-un în- 
treg coerent... 

Doctrinele Vedantei nu sunt contradictorii în ele însele, ele se contrazic reciproc. 
Acest lucru se datorează fiecărui sistem distinct (Advaita, Visistadvaita, Dvaita, 
Dvaitadvaita, etc.), care confundă în mod eronat unul dintre marile mădulare ale 
adevărului cu trupul său întreg. 

Astfel, unui student care vede lucrurile din exterior, dar cu simpatie, Vedanta îi 
oferă vederea unui amalgam de mădulare risipite care aşteaptă un suflet comun 
pentru a se ridica la viaţă şi la progres. 

Am spus că în Filosofia Catolică a sfântului Toma noi găsim toate învăţăturile 
importante întâlnite în Vedanta. Dar în sistemul tomist noi avem un ansamblu 
organic. Este o armonie unitară în care sistemele vedantice diferite îşi află propria 
lor încadrare. Dezacordul dispare. Mădularele risipite se compun într-un orga- 
nism, într-un trup armonios al adevărului... 


înzestrate cu conştiinţă, fie materia inconștientă. Un monism care contemplă în interiorul 
Absolutului părţi diferenţiate, depăşind astfel afirmarea extremă a Advaitei care nu concepe 
cum se pot da Absolutului atribute şi calități, deoarece ele ar fi proprii numai realităților vizi- 
bile şi limitate. Cf. o sinteză a gândirii sale în: Religious Hinduism, pp. 97-103 şi bibliografia 
citată acolo. 

55 P, JOHANNS, Light of the East (June 1930): To Christ through the Vedanta..., 369. 

Prin urmare, teza noastră este că filosofiile Vedanta merg în aceeaşi direcţie a Fi- 
losofiei Catolice. Numai că, încă neîntâlnindu-se, trebuie să fie clar că încă nu au 
ajuns la ţinta spre care tind toate. Ele sunt pentru moment ca nişte rătăciți de-a 
lungul drumului, care încă nu sunt în posesia adevărului, despre care toate admit 
totuşi că este unul singur. Hinduiştii îl vor găsi pe Cristos dacă ei vor reuşi să se 
descopere pe deplin pe ei înşişi. Am vrea să demonstrăm asta hinduiştilor. Am 
vrea să le fie clar că noi înaintăm în aceeași direcţie cu a lor: că există o cale care 
duce la Cristos prin intermediul Vedantei”*. 


Tentativa lui Johanns, cu adevărat foarte ambițioasă, consta deci în a crea 
un sistem armonios între filosofiile Vedantei şi Filosofia Creştină a sfântului 
Toma în vederea țintei finale care ar fi reprezentată de formarea unui sistem 
nou pe bază indiană de așa natură încât să-i garanteze, pe de o parte, autono- 
mia şi, pe de altă parte, demnitatea egală, cu referință clară la operaţiunea 
culturală făcută în timpul său de însuși Toma de Aquino faţă de cultura aris- 
totelico-platonică. 

Se observă în gândirea sa influenţa lui Upadhyaya chiar în această voință 
apologetică proeminentă, conform căreia una dintre îndatoririle primare ale 
creştinismului în India ar consta tocmai în dezvăluirea tensiunii profunde şi 
ascunse în hinduism spre împlinirea sa în revelaţia biblică și chiar în filosofia 
creştină. Asta comportă fie o lectură specială a tradiţiei filosofice şi religioase 
a hinduismului, fie convingerea de a avea personal un instrument critico-filo- 
sofico-teologic în măsură să desfăşoare această funcţie apologetică. Este teza 
creştinismului ca împlinire care rămâne - sub diferite forme - una dintre po- 
zițiile ce caracterizează cercetarea teologică contemporană. Provocarea lansată 
de Chandra Sen şi de Upadhyaya, adică faptul că este posibil, ba chiar inevita- 
bil, pentru creştinismul indian să construiască pe baza Vedantei o originală 
experienţă de înculturare a Dumnezeului ebraic-creştin revelat în Biblie este, 
de fapt, unul dintre punctele caracteristice ale teologiei care deschide epoca 
actuală şi aşa a rămas până astăzi. Aparatul şi fundamentul metodologic al lui 
Johanns sunt privite astăzi ca insuficiente față de scop. Se afirmă că gândirea şi 
tradiţia teologică indiană - în pofida intenţiilor declarate - încă nu rezistă la 
comparaţia cu parcursul creştinismului occidental, care a ajuns la sinteza sco- 
lasticii şi, mai înainte încă, a patristicii, printr-un travaliu plurisecular de în- 
culturare în civilizațiile din bazinul mediteranean şi din Europa. Teologia 


** Light of the East. Introduction (october 1922): To Christ through the Vedanta..., 5-6. Cu 
privire la poziţia lui Johanns, cf. c. VIII din opera deja citată a lui K. P. Areaz, Christian Thou- 
ght Through Advaita Vedanta, 113-123. 

creştină în India pare încă neadaptată la o sinteză de acest gen, deşi şi-a fixat 
ideile fundamentale şi şi-a revendicat legitimitatea în termeni absolut plauzibili. 

Direcţii asemănătoare cu cele ale lui P. Johanns se manifestă la unii autori 
protestanți din generaţia precedentă cum ar fi William Miller (1838-1923), 
învățătorul inspirator al lui Chakkarai, despre care se va vorbi în continuare, 
T. E. Slater (1840-1912) şi J. N. Farquhar (1861-1929), citat deja. 

Opera lui Richard De Smet (1916), belgian de origine, prezent în India din 
anul 1946, profesor de logică, metafizică şi de filosofie indiană la De Nobili 
College (Pune), asumă în centrul gândirii sale sistemul lui Sankara cu intenția 
de a oferi o orientare reflecţiei teologice despre Dumnezeu care să fie profund 
înrădăcinată în tradiţia religioasă a Indiei şi în același timp autentic creştină. 
Printr-o serie de intervenţii, mai ales în reviste specializate“, care pornesc de 
la teza sa de doctorat susținută la Universitatea Pontificală Gregoriana”, el se 
angaja să revadă textele autentice ale lui Sankara (profitând de aporturile mo- 
derne ale criticii textuale) şi să evidenţieze în cadrul lor tensiunile principale 
ale gândirii sale. El consideră că poate ajunge la aceste concluzii: 

1. ceea ce Sankara tinde să atingă este, mai ales, „Excelentul Suprem, 

2. dar noi ne aflăm în stare de ignoranță care ne face să-i atribuim carac- 

teristicile Absolutului realității aparente care nu este aşa, 

3. astfel, noi ne considerăm monade autonome, autosuficiente, 

4. chiar şi atunci când ne gândim la Absolut, îl concepem în termeni — re- 
laţionaţi la noi — de divinitate, 

5. totuşi nu este stinsă în noi tensiunea spre Absolut, 

6. această tensiune nu poate fi săturată decât prin intuiţia Brahmanului 
autentic, 

7. aşadar acesta este scopul ultim al existenţei umane; 

8. în această optică trebuie să fie revăzute textele din Upanishade despre 
intuiţia Absolutului (Brahman) și definițiile pe care încearcă să le ofere 
despre el. 

De Smet (interpretând gândirea lui Sankara) grupează aceste definiţii în 

patru tipuri: 

1. definițiile negative: „Nu este aşa, nu este aşa” (neti neti), în sensul că tot 
ceea ce i se atribuie Lui poate să fie numai extrinsec Lui; 


5 Cf. o bibliografie foarte clară în K. P. Areaz, Christian Thought Through Advaita Vedanta, 
232-234. 
58 The Theological Method of Sankara, Roma 1953 (teză nepublicată). 

2. definițiile superlative: El este Suprem (Paraman), Plinătate (Purnam): 
EI este acea lume de dincolo a fiinţelor finite, care oricum ne oferă indicii 
despre ea, deoarece de El sunt generate şi susținute în existență, deoa- 
rece la El se întorc când se sting, deşi (Absolutul) nu suferă nici o 
schimbare (EI este stabil ca vârfurile din Himalaia). Totuși, se poate 
vorbi de relaţii între Absolut şi realitatea finită: a) atman-ul (spiritul, 
sufletul) lucrurilor finite este numai în El drept cauză ultimă; b) lucru- 
rile finite sunt total dependente de EI; c) inseparabile; d) locuiesc în Fl; 
e) sunt asemenea Lui, dar nu pot fi conduse la același gen, Absolutul 
fiind „Unicul fără al doilea”: Absolutul rămâne Cauză Supremă; 

3. definițiile în relaţie cu eu-l omului (fat-tvam-asi: tu eşti acela) care îl 
percepe pe Brahman prin reflexia în atman-ul omului și al Absolutului 
(„nu există altă poartă de cunoaștere”). Reflexie neprodusă, altminteri 
atman-ul uman nu ar fi în stare de a transcende natura finită a realității 
şi ignoranţa care ar duce la conceperea atman-ului uman ca ființă indi- 
viduală în ciclul lucrurilor. Dar de ce stăpâneşte asupra omului această 
stare de ignoranță? Este voinţa Absolutului care aşa a dispus şi este vo- 
ința sa binevoitoare care deschide în același timp drumul spre intuiţia 
Absolutului însuși; 

4. definițiile în relaţie cu Absolutul în interioritatea sa: el este ființă (sat- 
yam), cunoaştere-conştiinţă (jnanam), infinitate (anantam) şi, de ace- 
ea, constituie fericirea şi scopul omului: 


Cunoscătorul lui Brahman se bucură de orice dorinţă, de orice plăcere provocată 
de obiecte dorite, fără excepţie... El se bucură de toate lucrurile plăcute în mod 
simultan, ca şi cum ar fi reunite într-un singur moment care este veşnic”. 


Pentru aceste motive, R. De Smet poate să conchidă: 


Înculturarea noastră în categoriile Advaitei este mai importantă şi mai puţin su- 
pusă la înţelegeri greşite din partea hinduiştilor decât cele ale bhakti şi ale inter- 
pretării lui Cristos ca avatara... Advaita nu a dezvoltat concepţia nonsanscrită de 
„persoană, care în general este înțeleasă greşit de hinduişti, dar care în semnifica- 
ţia sa creștină autentică şi tradițională este în acord total cu Advaita. O atenție mai 
deschisă din punct de vedere spiritual față de concepţia eu-lui în gândirea lui San- 
kara ne-ar ajuta să lărgim conştiinţa dependenţei noastre creaturale, în timp ce 


5 Cf. R. DE SMET, „Sankara's Non-dualism (Advaita-Vada)”, în R. DE SMET - J. NEUNER, 
Religious Hinduism, Bangalore 1997, 94. 

dinamismul său intelectual față de intuiţia Esenţei divine ar interioriza credința 
noastră, ar reanima speranța noastră şi ar hrăni tensiunea intensă a iubirii noastre“. 


Paul D. Devanandan (1901-1962), într-o notă autobiografică, aminteşte că 
stimulentul la aprofundarea raportului dintre creştinism şi hinduism i-a fost 
sugerat de o judecată peremptorie a lui Handrick Krämer, care contesta exis- 
tenţa unei revelații naturale şi stabilea în felul acesta o despicătură largă clară 
între creştinism şi celelalte religii. A decis să se specializeze în filosofie şi în 
istoria religiilor la Bangalore, unde a condus şi a contribuit la organizarea lui 
Christian Institute for the Study of Religion and Society (CISRS). Chiar în această 
perioadă a avut loc în el regândirea globală a raportului dintre creştinism şi 
hinduism. Poate fi considerat un precursor al perioadei dialogului pe baza 
descoperirii şi a valorizării demnității umane şi religioase a interlocutorilor 
săi de diferite credinţe, care l-au făcut să dezvolte tematici destinate să devină 
apoi clasice în elaborarea teologiei contemporane (pluralism, unicitatea reve- 
laţiei). Relevantă în acest domeniu este intervenţia sa la a III-a Adunare a 
WCC (Called to Witness, New Delhi 1961). 

Reflecţia teologică a lui Devanandan stabileşte un punct de dialog pe tere- 
nul reinterpretării Mayei, parte constitutivă a gândirii filosofice hinduiste, de- 
oarece indică faptul că toată realitatea (de la fiecare ființă la Cosmos, fiind 
exclus Absolutul) nu ar fi nimic altceva decât — în definitiv - iluzie, în care este 
în vigoare nu numai legea cauză-efect care ar justifica ciclul renaşterilor, ci şi 
viziunea religioasă care atribuie forme şi atribute personale divinului. Deva- 
nandan consideră că acest orizont ar putea fi compatibil cu viziunea istoriei şi 
a Universului creat introdusă de Biblie. De fapt, în ambele tradiţii lumea creată 
de om şi Cosmosul sunt pieritoare şi acesta este cu siguranță un punct impor- 
tant de posibilă înţelegere reciprocă; de fapt, creştinismul, afirmând că noua 
creaţie viitoare nu este nici ea sub legea nepermanenţei radicale care domină 
întreaga realitate, introduce un factor dialogic decisiv cu concepţia hinduistă, 
deoarece cere un model de interacțiune dintre istorie şi meta-istorie care nu 
afectează 'Transcendenţa lui Dumnezeu şi nu absolutizează sfera lumească a 
Absolutului însuși când devine istorie. 


© R. DE SMET, „Sankaras Non-dualism (Advaita- Vada)”, 95. Pentru o reflecţie mai genera- 
lă cu privire la aceste concluzii, cf. lucrarea lui DE SMET, Highlights of the life of faith (Sraddha) 
in India publicată în volumul G. GISPERT-SAUCH, ed., Gods Word among Men, fs. Fr. Joseph 
Putz S.J., Vidyajyoti Institute of Religious Studies, Delhi 1973, 39-58. În afară de asta, tot de 
De SMET, „Sankaras Vedanta and Christian Theology”, Review of Dharma 1/1 (1980) 33-48. 

Astfel, în teologia lui Devanandan, punctul crucial al confruntării dintre 
creştinism şi hinduism se mută de la planul metafizic al raportului dintre Ab- 
solut şi creaţie la cel al istoriei mântuirii, de la planul ontologic la cel al deve- 
nirii istorice, de la istoria prezentă la cea viitoare: Realitatea ultimă a Absolu- 
tului nu este atât Primul Anterior, ci Scopul ultim. Așadar se trece de la Cauza 
eficientă la Cauza finală. 

Devanandan este convins că o dificultate permanentă a hinduismului este 
reprezentată de revelaţia biblică şi creştină cu privire la existenţa şi acțiunea 
personală a lui Dumnezeu în istorie, din moment ce hinduismul ar rămâne 
închis în categoriile neadaptate şi niciodată depăşite ale antitezei real-nereal 
(sat-asat), chiar şi atunci când ar vrea să se atribuie conceptului de nereal o 
valoare diferită de cea de pură iluzie (el împărtășește opinia celui care consi- 
deră că în felul acesta trebuie interpretată gândirea lui Sankara): 


A venit timpul în care indienii atenţi ar trebui să-și dea seama de nepotrivirea 
poziționărilor din Upanishade în raport cu o inspiraţie activă şi o teorie teologică 
de care ar avea nevoie în mod necesar când ar intenţiona să reuşească în încercă- 
rile sale de a regenera viaţa şi societatea hinduistă“!. 


Devanandan introduce aceste elemente noi de dialog cu hinduismul şi sub 
stimulentul sensibilităţii schimbate față de istorie şi faţă de acţiunea umană 
însuşită de renașterea neohinduistă“?. Dar nu numai atât. Cu deschiderea sa 
spre dimensiunea istorică, într-o anumită măsură, anticipează dezvoltările 
unui filon al teologiei contemporane care, începând din anii '60, va dezvolta o 
activitate programatică faţă de condiţiile cele mai dezumanizante ale societății 
indiene, cu metode şi alegeri apropiate de Teologia eliberării din America Latină. 


(traducere de pr. dr. Mihai Patraşcu) 


* P. D. DEVANANDAN, The Concept of Maya, London 1950, 231.232, citat de K. P. ALEAZ, 
Christian Thought Through Advaita Vedanta, 188. 

“ United Theological College (UTC) din Bangalore a publicat în anul 1987 o ediţie în două 
volume a operelor lui Paul D. Devanandan, coordonată de Joachim Wietzke. Principalele sale 
intervenţii sunt The Concept of Maya, London 1950; Christian Concern in Hinduism, CISRS, 
Bangalore 1961; Preparation for Dialogue, Bangalore 1963; despre Devanandan, cf. R. BOYD, 
An Introduction to Indian Christian Theology, 186-205; K. P. AeAz, Christian Thought Through 
Advaita Vedanta, 187-192. 


